บิ๊กตู่ เผย ครม.ยังไม่ถกซื้อรถเกราะล้อยางจีน งบ 2 พันล้าน วันนี้ 
นายกฯ เผย ครม.ยังไม่พิจารณาซื้อรถเกราะล้อยาง 34 คัน จากจีน วงเงิน 2 พันล้าน สั่ง มท.-กอ.รมน.ภ.4 ตรวจสอบความโปร่งใสงบฯกว่าพันล้าน ติดตั้งเสาไฟโซลาร์เซลล์ หลังชำรุดเสียหาย เลี่ยงตอบ เนติวิทย์ ถูกข่มขู่ ระบุแม้วันนี้จะเป็นโลกเสรีแต่อย่าลืมอัตลักษณ์ของชาติไทย,เมื่อวันที่ 9 พ.ค.60 ที่ทำเนียบรัฐบาล พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) กล่าวภายหลังการประชุมคณะรัฐมนตรี(ครม.) ว่า วันนี้ที่ประชุม ครม.ไม่ได้มีการพิจารณาอนุมัติซื้อรถเกราะล้อยาง vn-1 จากจีน 34 คัน วงเงิน 2 พันล้านบาท แต่อย่างใด ซึ่งทั้งหมดถือเป็นไปตามระเบียบการใช้จ่ายงบประมาณ แต่ถ้าหากจะซื้อตามแผนพัฒนากองทัพก็ให้ว่ามา แต่ขณะนี้ยังไม่มี ซึ่งไม่ใช่ขั้นตอนว่าจะซื้อจากใคร และต้องมีการพิจารณาเยอะแยะไปหมด ขึ้นอยู่กับคณะกรรมการที่รับผิดชอบ,พล.อ.ประยุทธ์ กล่าวถึงกรณีความโปร่งใส ในการใช้จ่ายงบประมาณของศูนย์อำนวยการบริหารจังหวัดชายแดนภาคใต้ (ศอ.บต.) ในโครงการติดตั้งเสาไฟโซลาร์เซลล์ที่ใช้งบกว่าพันล้าน แต่ชำรุดเสียหายจำนวนมากว่า เดี๋ยวตนจะให้เขาตรวจสอบว่ามีที่มาที่ไปอย่างไร และในการติดตั้งต้องดูว่าชำรุดตรงไหน และต้องไปดูเรื่องการจัดทำโครงการ ทุกขั้นตอนมีกรรมการ มีการตรวจสอบและสัญญา อย่างไรก็ตามจะให้ทางกระทรวงมหาดไทย กองอำนวยการรักษาความมั่นคงภายในราชอาณาจักร (กอ.รมน.) ภาค 4 ไปตรวจสอบอีกครั้ง,นอกจากนี้ พล.อ.ประยุทธ์ ยังกล่าวถึงกรณีที่ นายเนติวิทย์ โชติภัทร์ไพศาล นิสิตคณะรัฐศาสตร์ จุฬาลงกรณ์มหาวิทยาลัย แจ้งความกับเจ้าหน้าที่ตำรวจ อ้างว่าถูกคุกคามถึงในมหาวิทยาลัยว่า เรื่องนี้ผมอยากให้เป็นเรื่องที่เคารพซึ่งกันและกัน ถือว่าสังคมต้องดูแลซึ่งกันและกัน ผมไม่กล่าวอ้างว่ามันผิดหรือถูกอย่างไร เพราะอะไรที่เหมาะที่ควรทุกคนก็ย่อมรู้ดี ต้องดูที่เจตนาวันนี้ถึงแม้ว่าโลกเราจะเป็นโลกเสรี แต่อย่าลืมว่าต้องดูความมีอัตลักษณ์ของไทยไว้ด้วย หรือว่าทุกคนไม่รักความเป็นไทย แต่เชื่อว่าทุกคนรักประเทศ,พล.อ.ประยุทธ์ กล่าวอีกว่า ทั้งนี้ประเทศไทยเป็นประเทศที่มีคนมาท่องเที่ยวจำนวนมากในภูมิภาคแถบนี้ หลายประเทศก็อยากให้ไทยไปแลกเปลี่ยนประสบการณ์ ทั้งเรื่องการท่องเที่ยว การค้าขาย ซึ่งไทยดีกว่า เพราะถ้าเราไม่ดีจริงเขาก็คงไม่มาร่วมมือ อย่างวันที่ 8 พ.ค.มีนักธุรกิจกว่า 60 บริษัทจากประเทศฮ่องกงให้ความสนใจ และมาพบกับตนเอง ซึ่งส่วนใหญ่ก็มีความร่วมมือกับประเทศจีน และให้ความสนใจกับโครงสร้างพื้นฐาน โดยต้องเป็นไปตามกฎกติกาที่วางไว้
นายกฯ เผย ครม.ยังไม่พิจารณาซื้อรถเกราะล้อยาง 34 คัน จากจีน วงเงิน 2 พันล้าน สั่ง มท.-กอ.รมน.ภ.4 ตรวจสอบความโปร่งใสงบฯกว่าพันล้าน ติดตั้งเสาไฟโซลาร์เซลล์ หลังชำรุดเสียหาย เลี่ยงตอบ เนติวิทย์ ถูกข่มขู่
รถเกราะล้อยาง,กองทัพ,อาวุธยุทโธปกรณ์,นายกฯ,ประชุม ครม.